Anul·lades les visites de cortesia a Gilet i Faura programades dins dels actes de la setmana fallera
25 d’agost 2021

![Imagen 1](/media/oiyj2gav/89federacion-junta-fallera.jpg)

Les visites de cortesia a les falles de Gilet i Faura no es realitzaran dimecres que ve, 1 de setembre, tal com estaven previstes dins del programa d'actes de la setmana fallera i ha sigut comunicat per la Federació Junta Fallera de Sagunt.

La decisió de no autoritzar esta activitat ha sigut presa de manera unilateral per part dels ajuntaments d'estes localitats, i per consegüent això ha propiciat l'anul·lació de les mateixes per part de Federació. Tot això, a pesar que l'activitat s'anava a desenvolupar amb totes les garanties sanitàries necessàries i seguint els protocols marcats des de Generalitat per a esta mena d'actes.

Encara amb esta decisió, que no els permet rebre la seua corresponent visita de cortesia, les comissions de Gilet i Faura han decidit plantar els seus monuments. D'igual manera, seguixen avant amb els seus respectius programes d'activitats previstos per a la setmana fallera i participaran amb normalitat en la resta d'actes conjunts organitzats per Federació.

Així mateix, des de les diferents comissions que formen part de FJFS i la pròpia Federació, s'ha mostrat públicament el suport i solidaritat amb les comissions de Faura i Gilet, entenent el malestar i el perjudici que els causa esta decisió unilateral de tots dos consistoris.

 ​

*   [](http://www.facebook.com/sharer.php?u=https://aytosagunto.es/va/actualitat/anul-lades-les-visites-de-cortesia-a-gilet-i-faura-programades-dins-dels-actes-de-la-setmana-fallera/ "Facebook")
*   [](http://twitter.com/share?url=https://aytosagunto.es/va/actualitat/anul-lades-les-visites-de-cortesia-a-gilet-i-faura-programades-dins-dels-actes-de-la-setmana-fallera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/anul-lades-les-visites-de-cortesia-a-gilet-i-faura-programades-dins-dels-actes-de-la-setmana-fallera/ "Linked In")
*   [](mailto:?body=https://aytosagunto.es/va/actualitat/anul-lades-les-visites-de-cortesia-a-gilet-i-faura-programades-dins-dels-actes-de-la-setmana-fallera/)